PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

R A P O R T  S U P L I M E N T A R

asupra proiectului de Lege privind aprobarea Ordonanţei de urgenţă a Guvernului nr. 26/2001 pentru modificarea şi completarea Legii audiovizualului nr. 48/1992


În urma examinării proiectului de Lege privind aprobarea Ordonanţei de urgenţă a Guvernului nr. 26/2001 pentru modificarea şi completarea Legii audiovizualului nr. 48/1992, în şedinţa din 19 aprilie 2001, Comisia pentru cultură, arte, mijloace de informare în masă propune, cu unanimitatea voturilor celor prezenţi, ca acesta să fie supus spre dezbatere şi adoptare cu amendamentul anexat. 


Cu acest proiect de lege, Comisia a fost sesizată în fond.


În redactarea raportului suplimentar, Comisia a ţinut cont de avizul emis de Consiliul Legislativ.


Proiectul de Lege privind aprobarea Ordonanţei de urgenţă a Guvernului nr. 26/2001 pentru modificarea şi completarea Legii audiovizualului nr. 48/1992 face parte din categoria legilor organice.


Prezentul raport suplimentar înlocuieşte raportul din 19 aprilie 2001, în care a fost emis, dintr-o eroare materială unul dintre articolele proiectului de lege.

PREŞEDINTE, 


SECRETAR,

Mihai Adrian MĂLAIMARE   
Ileana STANA IONESCU 

Experţi,

Cristina DAN 


Virgil Ştefan NIŢULESCU 
Comisia pentru cultură, arte, 
mijloace de informare în masă 

A M E N D A M E N T

la proiectul de Lege privind aprobarea Ordonanţei de urgenţă a Guvernului nr. 26/2001 pentru modificarea şi completarea Legii audiovizualului nr. 48/1992

Nr.

crt.
Articolul

(textul iniţial)
Amendamentul propus (autorul)

Textul adoptat de Comisie
Motivare

0
1
2
3

1. 
Articol unic. – Se aprobă Ordonanţa de urgenţă a Guvernului nr. 26 din 15 februarie 2001 pentru modificarea şi completarea Legii audiovizualului nr. 48/1992, şi publicată în Monitorul Oficial al României, Partea I, nr. 98 din 26 februarie 2001, cu următoarele modificări şi completări:

1. La articolul unic, punctul 1, articolul 131 se abrogă.

2. După articolul unic, care devine art. I, se introduc două noi articole, art. II şi art. III, cu următorul cuprins:

„Art. II. – Pentru licenţele de emisie ale căror termene nu au expirat la data intrării în vigoare a prezentei ordonanţe de urgenţă, durata de valabilitate se prelungeşte până la împlinirea termenelor prevăzute la art. 14 alin. (1) din Legea audiovizualului nr. 48/1992.

Art. III. – În tot cuprinsul Legii audiovizualului nr. 48/1992, sintagma Agenţia Naţională pentru Comunicaţii şi Informatică se înlocuieşte cu sintagma Ministerul Comunicaţiilor şi Tehnologiei Informaţiei.“
Amendament propus de Comisie

Articolul unic se modifică şi va avea următorul cuprins:

Articol unic. – Se aprobă Ordonanţa de urgenţă a Guvernului nr. 26 din 15 februarie 2001 pentru modificarea şi completarea Legii audiovizualului nr. 48/1992, şi publicată în Monitorul Oficial al României, Partea I, nr. 98 din 26 februarie 2001, cu următoarele modificări şi completări:

1. La articolul unic, punctul 1, articolul 131 se abrogă.

2. După articolul unic, care devine art. I, se introduc trei noi articole, art. II, art. III şi art. IV, cu următorul cuprins:

„ Art. II. – Pentru licenţele de emisie ale căror termene nu au expirat la data intrării în vigoare a prezentei ordonanţe de urgenţă, durata de valabilitate se prelungeşte până la împlinirea termenului prevăzut la art. 14 alin. (1) din Legea audiovizualului nr. 48/1992.

Art. III. – În tot cuprinsul Legii audiovizualului nr. 48/1992, sintagma Ministerul Comunicaţiilor se înlocuieşte cu sintagma Ministerul Comunicaţiilor şi Tehnologiei Informaţiei.

Art. IV. – Legea audiovizualului nr. 48/1992 cu modificările ulterioare şi cu modificările şi completările aduse prin prezenta lege se va republica în Monitorul Oficial al României, Partea I, dându-se textelor o nouă numerotare.“
Din motive de tehnică legislativă.

Pentru o exprimare corectă.

Deoarece Legea audiovizualului nu a fost niciodată republicată, în textul încă în vigoare, denumirea Agenţia Naţională pentru Comunicaţii şi Informatică nu există, legea făcând vorbire doar despre Ministerul Comunicaţiilor, existent în anul 1992, când a fost promulgată Legea audiovizualului.

